Vyhlásenie predkladateľa

Návrh zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov sa predkladá na rokovanie vlády Slovenskej republiky s neodstráneným rozporom s Ministerstvom práce, sociálnych vecí a rodiny SR.
Ministerstvo práce, sociálnych vecí a rodiny Slovenskej republiky namieta zmenu ustanovenia § 7 ods. 1 písm. h) zákona č. 377/2004 Z. z., podľa ktorého sa zakazuje fajčiť v zariadeniach spoločného stravovania okrem tých zariadení, ktoré majú oddelenú časť pre fajčiarov na ustanovenie zakazujúce fajčiť v zariadeniach spoločného stravovania okrem tých zariadení, ktoré majú stavebne oddelenú časť pre fajčiarov; táto nesmie byť umiestnená tak, aby ňou museli prechádzať hostia. Svoju pripomienku odôvodnili tým, že navrhované opatrenie by malo negatívny vplyv na podnikateľské prostredie a cestovný ruch.